Document ID: 31989R0365

Title and Content:
***** ΚΑΝΟΝΙΣΜΟΣ (ΕΟΚ) αριθ. 365/89 ΤΗΣ ΕΠΙΤΡΟΠΗΣ της 14ης Φεβρουαρίου 1989 που καθορίζει για τη δραχμή έναν ειδικό νομισματικό συντελεστή που εφαρμόζεται επί των εισαγωγών σταφίδων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για κοινή οργάνωση της αγοράς των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 2247/88 (2), και ιδίως το άρθρο 9 παράγραφος 6, τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 περί της αξίας της λογιστικής μονάδος και του συντελεστού μετατροπής που πρέπει να εφαρμοστεί για τους σκοπούς της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (4), και ιδίως το άρθρο 10 παράγραφος 2, Εκτιμώντας: ότι οι νομισματικοί συντελεστές που εφαρμόζονται στις εισαγωγές σταφίδων, από τις 2 Ιανουαρίου έως τις 5 Μαρτίου 1989, καθορίστηκαν από τον κανονισμό (ΕΟΚ) αριθ. 4126/88 της Επιτροπής (5)· ότι από τις 30 Ιανουαρίου 1989, ο συντελεστής γεωργικής μετατροπής για τη δραχμή άλλαξε· ότι, κατά συνέπεια, θα πρέπει να τροποποιηθεί ο νομισματικός συντελεστής γι' αυτό το νόμισμα· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπορωκηπευτικά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κατά παρέκκλιση από το άρθρο 1 του κανονισμού (ΕΟΚ) αριθ. 4126/88, ο συντελεστής που εφαρμόζεται για τη δραχμή, με ισχύ από τις 30 Ιανουαρίου έως τις 5 Μαρτίου 1989, είναι 1,236. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Φεβρουαρίου 1989.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 1258
1115
2656
2443

EuroVoc IDs (Expanded): 1258
1115
2656
2443

Dataset Source: meu

Split: train